આ બનાવ વિશે માહિતી આપતાં અંકિતાના પંચાવન વર્ષના પપ્પા અમરશી ફરિયાએ ‘મિડ-ડે’ને કહ્યું હતું કે ‘અંકિતાનાં લગ્ન થયાં એનાં પાંચ વર્ષમાં તેની સાસુ ઉષા ચરલા અને ૬૨ વર્ષના સસરા અશોક ચરલાએ અંકિતાને માનસિક ત્રાસ જ આપ્યો છે. મયંકની મમ્મી મૃત્યુ પામી એ પછી અશોકભાઈએ ઉષાબહેન સાથે બીજાં લગ્ન કયાર઼્ હતાં. ઉષાબહેનને કોઈ સંતાન નથી, મયંક તેમનું એકમાત્ર સંતાન છે છતાં કોઈ પણ બહાને ઉષાબહેન અંકિતાને હેરાન કરતાં હતાં. અંકિતાને બહાર જવાનું હોય તો પણ સાસુ તેને જવા નહોતી દેતી. અંકિતાએ અનેક વાર ઉષાબહેનના ત્રાસ બાબતે તેના સસરા તેમ જ પતિને ફરિયાદ કરી હતી, પરંતુ અશોકભાઈ અને મયંક બન્ને ઉષાબહેનની જ ફેવર કરતા હતા. તેઓ પણ અંકિતાનું અપમાન કરીને અંકિતાને માનસિક અને શારીરિક ત્રાસ આપતા હતા.’